《秋日书怀》
宋代·毛滂

秋日吐微明，寒叶堕半碧。
娟娟竹弄影，冉冉香引脉。
窗明棐几净，水石涵虚白。
茶开睡足眼，苔上懒行屐。
屋寒无燕雀。岂独少宾客。
顾我警露鹤，伫此辽天翮。
相对虽不言，孤高比三益。
迩来世外心，渐觉眼界窄。
儿时喜功名，今念真戏剧。
平生翻羹手，欲烂谁能炙。
岂待二顷田，初无一廛宅。
第当营糟丘，努力斯百尺。
颓然寄疏慵，坐扑克驹过隙。
韩郎食不足，苦心定谁惜。
那知落英繁，吾食岂无夕。
举手谢飞鸢，一鼠何劳吓。

作者简介：毛滂（1056——？约1124）， 字泽民，衢州江山石门（今浙江衢州）人。北宋词人。生于“天下文宗儒师”世家。父维瞻、伯维藩、叔维甫皆为进士。他自幼酷爱诗文词赋，北宋元丰二年（1079），与西安（今浙江衢州）赵英结为伉俪。毛滂诗词被时人评为“豪放恣肆”，“自成一家”。元祐四年（1089）所作《惜分飞·富阳僧舍代作别语》小词结尾“今夜山深处，断魂分付潮回去”，南宋周辉认为含蓄情醇“语尽而意不尽，意尽而情不尽”。有《东堂集》十卷和《东堂词》一卷传世。